laion/Wikipedia-Exotic huggingface dataset:
ההמצאה הקסומה של ג'רוניקוס ג'אנגל

ההמצאה הקסומה של ג'רוניקוס ג'אנגל (באנגלית: Jingle Jangle: A Christmas Journey) הוא סרט מוזיקלי אמריקאי שנכתב ובוים על ידי היוצר דייוויד א. טלברט. בסרט מככבים פורסט ויטאקר ומדלן מילס. הסרט עלה לשידור בשירות הזרמת המדיה של נטפליקס ב-13 בנובמבר 2020, עם תרגום ודיבוב לשפות שונות, ביניהן עברית. הסרט מספר את סיפורו של יצרן צעצועים האגדי ג'רוניקוס ג'אנגל, שהמצאותיו המוזרות שופעות קסם, אבל כשמתלמדו לשעבר, שהיה גם איש סודו, גונב ממנו את המצאתו המשוכללת ביותר, נכדתו המבריקה של ג'רוניקוס נכנסת לתמונה ובעזרת המצאה שנשכחה מזמן, היא מנסה להחזיר מחדש את הקסם שאבד לעיירה. פורסט ויטאקר - ג'רוניקוס ג'אנגל ג'סטין קורנוול - ג'רוניקוס ג'אנגל הצעיר מדלן מילס קיגן-מייקל קיי אניקה נוני רוז פלישיה רשאד יו בונוויל ריקי מרטין - דון חואן דייגו ב-7 בדצמבר 2017, נטפליקס קנתה מדייוויד א. טלברט את עלילתו של סרט בשם "Jingle Jangle", כאשר טלברט עצמו היה חתום על כתיבת ובימוי הסרט המוזיקלי שיועד לחג המולד. ב-17 בספטמבר 2018 הוכרז כי המוזיקאי ג'ון לג'נד ומייק ג'קסון יפיקו את הסרט לצדם של דייוויד א. טלברט ולין סיסון-טאלברט. המפיק טיי סטיקלוריוס משמש כמפיק בפועל. הסרט כולל שירים מקוריים של ג'ון לג'נד, דייוי נתן ופיליפ לורנס. באוקטובר 2018, פורסט ויטאקר הצטרף לצוות השחקנים של הסרט. באפריל 2019, קיגן-מייקל קיי, פילישיה רשאד, אניקה נוני רוז ומדלן מילס הצטרפו לצוות השחקנים. ביולי 2019, יו בונוויל הצטרף לצוות השחקנים. באוקטובר 2020, נודע שריקי מרטין הצטרף לצוות השחקנים. צילומי הסרט החלו ביוני 2019 בנוריץ'. הסרט עלה לשידור בשירות הזרמת המדיה של נטפליקס ב-13 בנובמבר 2020. "ההמצאה הקסומה של ג'רוניקוס ג'אנגל", במסד הנתונים הקולנועיים IMDb (באנגלית) "ההמצאה הקסומה של ג'רוניקוס ג'אנגל", באתר נטפליקס "ההמצאה הקסומה של ג'רוניקוס ג'אנגל", באתר Rotten Tomatoes (באנגלית) "ההמצאה הקסומה של ג'רוניקוס ג'אנגל", באתר Metacritic (באנגלית) "ההמצאה הקסומה של ג'רוניקוס ג'אנגל", במסד הנתונים הקולנועיים KinoPoisk (ברוסית) ההמצאה הקסומה של ג'רוניקוס ג'אנגל, במיזם "אישים" לתיעוד היצירה הישראלית D'Alessandro, Anthony (December 6, 2017). "Netflix Buys 'Jingle Jangle' Pitch From 'Almost Christmas' Filmmaker David E. Talbert". Deadline. Retrieved October 30, 2018. "'Jesus Christ Superstar's John Legend & Mike Jackson To Produce David E. Talbert Netflix Holiday Film 'Jingle Jangle'". Deadline. September 17, 2018. Retrieved September 17, 2018. Fleming Jr., Mike (October 30, 2018). "Forest Whitaker To Star In David E. Talbert's Netflix Holiday Family Musical 'Jingle Jangle'". Deadline. Retrieved October 30, 2018. N'Duka, Amanda (April 11, 2019). "Netflix 'Jingle Jangle' Musical Adds Keegan-Michael Key, Phylicia Rashad, Anika Noni Rose & Madalen Mills". Deadline. Retrieved June 11, 2019. ‘Jingle Jangle’: ‘Downton Abbey’s Hugh Bonneville To Star In David E. Talbert’s Netflix Holiday Family Musical Ricky Martin Suits Up For Netflix’s ‘Jingle Jangle: A Christmas Journey’ Lawes, Ruth (June 10, 2019). "Netflix film Jingle Jangle leaves Norwich street 'cleaner than ever before'". Norwick Evening News. Retrieved June 11, 2019. "Get a festive first look at Netflix's holiday musical Jingle Jangle: A Christmas Journey". Entertainment Weekly. September 29, 2020.
Lose Control (Let Me Down)

Lose Control (Let Me Down) (בעברית: לאבד שליטה (לאכזב אותי)) הוא סינגל שהוקלט על ידי הזמרת-יוצרת האמריקאית קרי הילסון, בשיתוף הראפר האמריקאי נלי. השיר יצא לאור ב-10 במאי 2011, על ידי חברת התקליטים אינטרסקופ רקורדס, כסינגל מתוך אלבום האולפן השני שלה, No Boys Allowed.‏ השיר נשלח לרדיו הלהיטים הקצביים העכשוויים בארצות הברית ב-10 במאי 2011, כסינגל הרביעי מהאלבום. "Lose Control (Let Me Down)" הוא שיר בו מתארח הראפר האמריקאי נלי, בהפקת הצמד הנורווגי סטארגייט. השיר נפתח בקולות של כלי מקלדת שונים. כפי שנאמר על ידי נדין צ'ונג מ-AOL Music, השיר מציג את "השירה ללא הדופי של הילסון. קולה מותאם בדיוק לשיר ולסוגה שלו". קרן טיי מ-Adelaide תיארה את "Lose Control (Let Me Down) כ"גרסת דרג ב' של הלהיט הבינלאומי "What's My Name?", של הזמרת ריהאנה". בנוסף, צ'ונג העירה כי בשיר "הילסון נמשכת באופן מיידי לבחור מסוים במהלך מפגש במועדון". במהלך הפזמון של השיר, הילסון מעודדת את בן זוגה לשים את ידיו על גופה ולאבד שליטה. לאחר מכן, נלי מבצע את "הבית המיני ביותר בשיר" ושר על איבוד השליטה שלו במהלך האקט עם הילסון כביכול. רובי דוו מ-Idolator השווה את השורה של נלי "בצורה שאת מטלטלת את פי הטבעת שלך" לשירה "Cannibal" של הזמרת-יוצרת קשה, משנת 2010. בערך בדקה השלישית של השיר, היחסים בין השניים מתפתחים יותר. בסוף מרץ 2011 דווח על ידי מגזין הראפ Rap-Up כי הילסון תצלם את הקליפ של "Lose Control (Let Me Down)", ביחד עם במאי הווידאו קליפים קולין טילי, שביים בעבר את הקליפים לשיריה "One Night Stand" ו-"In the Air", שיצאו ביחד עם הראפר הבריטי צ'יפמונק. תמונות מהצילום הודלפו ברשת באפריל 2011. הקליפ הוקרן לבסוף בשידור ישיר דרך Vevo ב-20 במאי 2011, עשרה ימים לאחר צאתו כסינגל. מידע על היצירה "Lose Control (Let Me Down)" באתר Discogs סרטון השיר "Lose Control (Let Me Down)" באתר יוטיוב מיקל אריקסן, טור הרמנסן, אסתר דין, נלי Keri Hilson Featuring Nelly - Lose Control (Let Me Down), Discogs (באנגלית) Keri Hilson Featuring Nelly - Lose Control (Let Me Down), Discogs (באנגלית) WebCite query result, www.webcitation.org Listen To Keri Hilson “Lose Control” With Nelly, idolator, ‏2010-12-22 Cheung, Nadine (April 20, 2011). "Keri Hilson, 'Lose Control' Feat. Nelly – New Song". AOL Music. (AOL). Retrieved May 8, 2011. Hilson suffers second album blues, www.adelaidenow.com.au, ‏2011-01-08 (באנגלית) Keri Hilson to Shoot Video with Nelly, Rap-Up (באנגלית) Video: Keri Hilson f/ Nelly – 'Lose Control', Rap-Up (באנגלית) WebCite query result, www.webcitation.org WebCite query result, www.webcitation.org
אייזמן

אייזמן הוא שם משפחה. האם התכוונתם ל... איתן איזמן (יליד 1943) – רב ומחנך דתי לאומי, מייסד רשת החינוך "נועם - צביה" גדליה אייזמן (1910–2011) – היה משגיח בישיבת קול תורה במשך שנים רבות (בסוף ימיו "זקן המשגיחים") גביע הייזמן – הפרס היוקרתי ביותר לספורטאי יחיד בליגת פוטבול המכללות בארצות הברית, על שם ג'ון הייזמן אייסמן (פירושונים)
בריגדות הרפאים

בריגדות הרפאים (באנגלית: The Ghost Brigades) הוא רומן מסוגת המדע הבדיוני הצבאי, מאת הסופר האמריקאי ג'ון סקאלזי, אשר יצא לאור באנגלית בשנת 2006. זהו הספר השני בסאגה שמונה נכון להיום שישה ספרים ושלושה סיפורים. העלילה מתרחש בחלל בעתיד, ומסופרת מנקודת מבטו של ג'ארד דיראק, חייל משובט בכוחות המיוחדים של צה"מ (צבא הגנת המושבות) אשר מגן על מושבות אנושיות בחלל. שארל בוטאן, מדען בכיר בתוכנית השיבוט האנושית, בוגד בחבריו, בעמו ובגזעו ומניע שרשרת אירועים העלולה להוביל להשמדת המין האנושי. ג'ארד דיראק, שיבוט בן יומו וחייל מלידה, יוצא למסע מטורף במרחבי החלל כדי למנוע מבוטאן להשיג את מטרתו ובה בעת מנסה להגשים את ייעודו שלו. במרחבי החלל העמוק, בין אין-ספור גזעים חייזריים עוינים, מנהל צבא הגנת המושבות קרב להגנת האנושות. בחזית המאבק מצויות בריגדות הרפאים, הכוחות המיוחדים של צבא הגנת המושבות, הנוצרים מהמרקם הגנטי של בני אדם מתים. מלחמת האדם הזקן - הספר הראשון בסדרה בריגדות הרפאים - הספר השני בסדרה המושבה האחרונה - הספר השלישי בסדרה. Zoe's Tale - הספר הרביעי בסדרה. The Human Division - הספר החמישי בסדרה The End of All Things - הספר השישי בסדרה. יומני סייגן - נובלה שמתרחשת מבחינה כרונולוגית בין הספר השני לשלישי. שאלות לחייל - סיפור קצר על ג'ון פרי המתרחש לפני הספר השלישי. After the Coup - סיפור קצר על הארי וילסון. בריגדות הרפאים, באתר OCLC (באנגלית)
המושבה האחרונה

המושבה האחרונה (באנגלית: The Last Colony) הוא רומן מסוגת המדע הבדיוני הצבאי, מאת הסופר האמריקאי ג'ון סקאלזי, אשר יצא לאור באנגלית בשנת 2007. זהו הספר השלישי בסאגה שמונה נכון להיום שישה ספרים ושלושה סיפורים. העלילה מתרחש בחלל בעתיד, ומסופרת מנקודת מבטו של ג'ון פרי, חייל לשעבר בצה"מ (צבא הגנת המושבות) אשר מגן על מושבות אנושיות בחלל, שלאחר פרישתו משירות עבר עם זוגתו ג'יין סייגן ועם בתו המאומצת זואי למושבות. ג'ון פרי מצא לבסוף פינה של שקט ושלווה ביקום אלים, והוא חי בשקט עם אשתו ג'יין ובתם זואי במושבה אנושית אחת מני רבות. אלה חיים טובים, אך משהו עדיין חסר בהם. כאשר ג'ון וג'יין מתבקשים להנהיג התיישבות חדשה, הוא שמח על ההזדמנות לחקור שוב את היקום. אבל פרי מגלה במהרה ששום דבר אינו כפי שהוא נראה. הוא והמושבה החדשה הם רק כלים במשחקי מלחמה ודיפלומטיה בין איחוד המושבות האנושי ובין ברית חדשה של חייזרים, שנראית בלתי מנוצחת ומטרתה להפסיק בכלל את ההתיישבות האנושית. בעוד המאבק נמשך מנסה פרי נואשות להגן על המתיישבים המבוהלים שלו בפני איומים חדשים וישנים, על פלנטה שבה מתגלים בהדרגה סודות קטלניים משלה. למען הישרדותם הוא חייב לחשוף את מארג השקרים וחצאי האמיתות שנתווה סביבו – כדי למנוע מלחמה כוללת המאיימת להפוך את המושבה שבהנהגתו למושבה האחרונה של המין האנושי. מלחמת האדם הזקן - הספר הראשון בסדרה בריגדת הרפאים - הספר השני בסדרה המושבה האחרונה - הספר השלישי בסדרה Zoe's Tale - הספר הרביעי בסדרה The Human Division - הספר החמישי בסדרה The End of All Things - הספר השישי בסדרה. יומני סייגן - נובלה שמתרחשת מבחינה כרונולוגית בין הספר השני לשלישי שאלות לחייל - סיפור קצר על ג'ון פרי המתרחש לפני הספר השלישי After the Coup - סיפור קצר על הארי וילסון ג'ון סקאלזי, פרק ראשון מהספר "המושבה האחרונה", באתר "דיומא", 28 באוגוסט 2020
ישראל אדסניה

ישראל מובולג'י טמיטאיו אודונאיו אוולאבי אדסניה (באנגלית: Israel Mobolaji Temitayo Odunayo Oluwafemi Owolabi Adesanya; נולד ב-22 ביולי 1989) הוא לוחם MMA ניו זילנדי יליד-ניגריה. היה אלוף ה-UFC במשקל בינוני (אנ')עד לספטמבר 2023. אדסניה נולד בלאגוס שבניגריה, כבכור בין חמישה אחים. למד בבית ספר כריסלנד, אופבי. ב-1999 משפחתו עברו לגאנה למשך 10 חודשים, אך עקב רצונם של הוריו שיקבל חינוך גבוה ומוכר הם היגרו לניו זילנד כשהיה בן 10. דובר שוטף את השפות יורובה, ניגרית-פידג'ין ואנגלית. בקרב האליפות שנערך במלבורן, אוסטרליה ב-6 באוקטובר 2019 ניצח אדסניה את האלוף לשעבר רוברט ויטאקר (אנ') מאוסטרליה. בקרב שנערך בלאס וגאס, נבדה ב-27 במרץ 2020 הוא ניצח את יואל רומרו מקובה בהחלטת שופטים והגן על תוארו. ב-27 בספטמבר 2020 נלחם נגד פאולו קוסטה (אנ') הברזילאי. וניצח בנוקאאוט טכני. ב-6 במרץ 2021 ערך את קרב הבכורה שלו במשקל קל כבד נגד האלוף הפולני יאן בלחוביץ’ אולם הפסיד בהחלטת שופטים. נכון לאפריל 2023, אדסניה מחזיק במאזן ניצחונות של 2–24, מהם 17 בנוקאאוט, ומדורג במקום השישי ברשימת הלוחמים הטובים ביותר של ה-UFC. מדיה וקבצים בנושא ישראל אדסניה בוויקישיתוף ישראל אדסניה, ברשת החברתית אקס (טוויטר) ישראל אדסניה, ברשת החברתית אינסטגרם ישראל אדסניה, באתר BoxRec ישראל אדסניה, באתר אליפות הלחימה האולטימטיבית (UFC) ישראל אדסניה, באתר שרדוג ישראל אדסניה, באתר טאפולוגי The Ultimate Fighter Finale: Israel Adesanya Octagon Interview (באנגלית), נבדק ב-2020-09-28 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ישראל אדסניה".
טקס פרסי לורנס אוליבייה 2012

טקס הענקת פרסי לורנס אוליבייה לשנת 2012 נערך ב-15 באפריל 2012 בבית האופרה המלכותית שבלונדון. חברת מאסטרקארד העניקה חסות לטקס, והוא שודר בפעם הראשונה בשידור חי באינטרנט על ידי רדיו 2 של ה-BBC. את הטקס הנחו מייקל בול ואימלדה סטונטון בפעם השנייה ברציפות. בין האורחים בטקס היו זאק בראף, טיין דיילי, דייוויד סושה, לורי מטקאלף, היילי אטוול, ג'ק דוונפורט, ג'ים קרטר, לני הנרי, רונאן קיטינג, ג'יימס מק'אבוי, פטריק סטיוארט, איליין פייג', ברברה וינדזור, וזואי ואנאמייקר. שמות המועמדים הוכרזו ב-15 במרץ 2012. ההפקות הבאות היו מועמדות למספר פרסים: 9: "מטילדה" 5: Ghost, The Ladykillers ו-One Man, Two Guvnors 4: "אנה כריסטי", London Road, "שרק" ו"שיר אשיר בגשם" 3: Betty Blue Eyes,‏ Crazy for You, "פרנקנשטיין" ו"דרום פסיפיק" 2: Anna Nicole,‏ Castor and Pollux,‏ Collaborators,‏ Flare Path,‏ Noises Off,‏ Some Like It Hip Hop ו-"הגלגול" ההפקות הבאות זכו במספר פרסים: 7: "מטילדה" 2: "אנה כריסטי", Crazy for You ו"פרנקנשטיין" פרסי אוליבייה לשנת 2012 Charles Spencer, ‏Olivier Awards 2012: moments heroic and jaw-dropping, The Telegraph, 15 April 2012 Shenton, Mark." 'Matilda - the Musical' Sweeps Olivier Awards; Benedict Cumberbatch, Jonny Lee Miller Are Also Winners" (אורכב 03.01.2013 בארכיון Wayback Machine) playbill.com, 15 April 2012 " 'Matilda' musical breaks Olivier awards record" bbc.co.uk, 15 April 2012
עמנואל אימורו

עמנואל פיליפ אימורו (בצרפתית: Emmanuel Philippe Imorou; ב-16 בספטמבר 1988) הוא כדורגלן עבר בניני ששיחק בעמדת המגן השמאלי. אימורו התחיל את הקריירה שלו בקבוצת הכדורגל של בורז' ובקיץ 2005, הצטרף לשאטורו ב'. כעבור שנתיים הצטרף לקבוצה הבוגרת. בקיץ 2009, אימורו הושאל לגווניון וכעבור שנה חזר לשאטורו. בקיץ 2011, חתם לחמש שנים בספורטינג בראגה מליגת העל הפורטוגזית. במדי בראגה, רשם רק 3 הופעות בליגה ו-5 בכל המסגרות, עקב פציעה ממנה סבל לאורך רוב העונה. בקיץ 2012, חתם בקלרמון. ב-24 ביוני 2014, אימורו חתם בקאן, העולה החדשה לליגת העל הצרפתית. בעונת 2017/2018, אימורו הושאל לסרקל ברוז' מליגת העל הבלגית. ב-22 בספטמבר 2019, אימורו חתם באוויאן. אימורו נולד בצרפת להורים ממוצא בניני, דבר המאפשר לו לשחק עבור נבחרת בנין. הוא זומן לראשונה לסגל הנבחרת לקראת גביע אפריקה לאומות 2010. את הופעת הבכורה שלו בנבחרת, ערך ב-6 בינואר 2010 בניצחון 0-1 נגד לוב. מדיה וקבצים בנושא עמנואל אימורו בוויקישיתוף עמנואל אימורו, ברשת החברתית אקס (טוויטר) עמנואל אימורו, באתר Transfermarkt עמנואל אימורו, באתר Soccerway עמנואל אימורו, באתר BDFutbol עמנואל אימורו, באתר WorldFootball.net עמנואל אימורו, באתר National Football Teams עמנואל אימורו, באתר FootballDatabase.eu פרופיל המאמן, באתר Transfermarkt
עולם שלם בחוץ

עולם שלם בחוץ הוא אלבום הבכורה של הזמרת הישראלית רוני דואני. האלבום יצא לאור ב-11 בפברואר 2004 בהוצאת חברת התקליטים הליקון. למעט השיר "סוד", שהוא גרסת כיסוי לשיר של הזמר אדם שהיה ללהיט ארצי, כל שירי האלבום הם גרסאות מתורגמות של שירים זרים. העריכה הדיגיטלית של האלבום נעשתה מחוץ לישראל, במטרה לגרום לשיריו להישמע דומים לשירים שהושמעו באותה תקופה ב-MTV. המהדורה המיוחדת של האלבום כוללת את השיר "תזיז את הישבן...", תגובה לשירם של ההרכב הישראלים, "תזיזי ת'ישבן". האלבום עולם שלם בחוץ באתר ספוטיפיי האלבום עולם שלם בחוץ באתר אפל מיוזיק האלבום עולם שלם בחוץ באתר טיידל תרבות - מוזיקה nrg - סופרוומן, באתר webcache.googleusercontent.com שגיא בן נון, מתנהגת כמו איזו סופרסטארית, באתר הארץ, 11 בפברואר 2004 צוין על עטיפת המהדורה המיוחדת רוני דואני עונה לגולשים, באתר ynet, 15 ביוני 2006
הר הוקס

הר הוקס (באנגלית: Mount Hawkes) הוא הר ברכס נפטון, בהרי פנסקולה בארץ המלכה אליזבת שבאנטארקטיקה. גובהה של הפסגה 1,975 מעל פני הים; והוא הנקודה הגבוהה ביותר ברכס נפטון. ההר הוא ההר הגבוה ביותר במתלול וושינגטון, והוא ממוקם לצידו המזרחי של עמק ג'ונס. רכס נפטון (ובו ההר) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר. הרי פנסקולה כולם (ובהם הר הוקס) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964. שמו של ההר ניתן לו על ידי הוועדה המייעצת לשמות אנטארקטיים. ההר נקרא בשם זה, על שמו של קומנדר ויליאם מ. הוקס (William M. Hawkes), מצי ארצות הברית, שהיה הטייס משנה בטיסה בה התגלה ההר; הוקס השתתף כטייס משנה בטיסה של המטוס Que Sera Sera, ב-31 באוקטובר 1956, שהיה המטוס הראשון שנחת בקוטב הדרומי. רמת הוקס - הר בארץ ויקטוריה, הנקרא אף הוא על שם ויליאם הוקס. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 236 הר הוקס באתר הסקר הגאולוגי של ארצות הברית הר הוקס באתר הגאזט האנטארקטי המשווה SCAR של ממשלת אוסטרליה מפת אזור הר הוקס הר הוקס באתר peakbagger הר הוקס באתר peakery (מרחקים לאתרים סמוכים) גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי על רכס נפטון מידע היסטורי מידע היסטורי על רמת הוקס
תאגיד הנפט טראמפ

תאגיד הנפט טראמפ (באנגלית: Trump Oil Corporation) הייתה חברה ששכנה בוונקובר שבבעלות איש העסקים (לימים נשיא ארצות הברית), דונלד טראמפ. החברה הוקמה בתחילה ב-31 באוגוסט 1995 כחלק מחברה אחרת ולא כחברה עצמאית אך לאחר שהפכה לכזו הוחלט להחליף את שמה ל"תאגיד האנרגיה אסיאמריקה" עם זאת כבר בינואר 1996 שונה בשנית שם החברה ל"תאגיד הנפט טראמפ". שנתיים לאחר מכן, נטשה החברה עסקה על ספירים, אמרלדים וזהב. כמו כן אחד מיועצי החברה היה פטריק ללופ שהיה האדם הראשון קיבל רישיון לעסוק בחציבות של אבני אמרלדים במדגסקר. בשנת 1999 דיווח תאגיד הנפט על מכירות של כ-2,500 דולרים אך במקביל על הפסדים של כלא פחות מ-20,000 דולר, במהלך שנות פעילותה על אף שהיוותה חברת אנרגיה ביצעה החברה מספר עסקאות ואף קנתה חברות אחרות שלא בהכרח פעלו בתחום האנרגיה והמחצבים. Item 6. Management's Discussion and Analysis or Plan of Operation, Edgar-online.com, 17 April 2007 Commission File No. 0-29935 20/20 Web Design, Inc., Sec.gov, 31 March 2000 Commission File Number: 33-11986-La Stein's Holdings, Inc., Secinfo.com, 1999 ערך זה הוא קצרמר בנושא חברות ובנושא נפט וגז. אתם מוזמנים לתרום לוויקיפדיה ולהרחיב אותו.
רמת הוקס

רמת הוקס או הר הוקס (באנגלית: Hawkes Heights או Mount Hawkes) הוא מכתש וולקני מלא קרח המתנשא מעל החלק הדרומי של האי קולמן, בים רוס, באזור חוף בורכגרווינק, בארץ ויקטוריה, שבאנטארקטיקה. גובה פני הקרח שממלא את המכתש 2,000 מטרים מעל פני הים, והוא הנקודה הגבוהה ביותר באי. שמה של הרמה ניתן לה על ידי משלחת הסקר הגאולוגי האנטארקטי של ניו זילנד. הרמה נקראת על שמו של קפטן ויליאם מ. הוקס (William M. Hawkes), מצי ארצות הברית, שהשתתף כטייס משנה בטיסה הצילום חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר (בה התגלה רכס נפטון); היה המפקד של אחד משני המטוסים אשר עשה את הטיסה הראשונה ההיסטורית מכרייסטצ'רץ' שבניו זילנד, לכרייסטצ'רץ', ב -17 בדצמבר 1955; וכן השתתף כטייס משנה בטיסה של המטוס Que Sera Sera, ב-31 באוקטובר 1956 שהיה המטוס הראשון שנחת בהקוטב הדרומי. משלחת הסקר הגאולוגי האנטארקטי של ניו זילנד עשתה שימוש רב בתצלומי האוויר שצילם1955. הר הוקס - הר בארץ המלכה אליזבת, הנקרא אף הוא על שמו של ויליאם הוקס רמת הוקס באתר הסקר הגאולוגי של ארצות הברית רמת הוקס באתר הגאזט האנטארקטי של ממשלת ניו זילנד רמת הוקס באתר הגאזט האנטארקטי המשווה SCAR של ממשלת אוסטרליה רמת הוקס באתר peakbagger רמת הוקס באתר mindat רמת הוקס באתר peakery (מרחקים לאתרים סמוכים) מחשבון מרחקים - המרחק מרמת הוקס לאתרים סמוכים רמת הוקס באתר marineregions תחזית מזג אוויר עדכנית ארוכת טווח עבור רמת הוקס (לפי גבהים) גאזט השמות האנטארקטיים הרשמי של ארצות הברית מידע היסטורי וגאוגרפי מידע גאוגרפי מידע היסטורי על הר הוקס, שבארץ המלכה אליזבת
ורוניקה (סרט)

"ורוניקה" (בספרדית: Verónica) הוא סרט אימה על-טבעי ספרדי, אשר בוים על ידי פאקו פלאזה, הופק על ידי אנריקה לופז לאבין, הוסרט על ידי פרננדו נבארו ונערך על ידי מרטי רוקה. השחקנית הראשית בסרט היא סנדרה אסקנה, שמגלמת את דמותה של ורוניקה, עליה מתבסס הסרט. הסרט יצא לאקרנים ב-25 באוגוסט 2017. הסרט היה זמין לצפייה בנטפליקס. הסרט נפתח בשנת 1991 באמצע הדברים, כאשר שירותי החירום נענו לקריאה של נערה צעירה. היא נשמעת מבוהלת וצורחת על אחיה אנטוניטו עד שהשיחה מתנתקת. לאחר מכן, הסרט חוזר בזמן שלושה ימים לפני כן. ורוניקה היא ילדה בת 15 המתגוררת עם אמה ושלושת אחיה בדירה ברובע הפועלים בוולקאס, מדריד. אביהם נפטר לאחרונה ואמם עובדת שעות ארוכות בבר כדי לפרנס את המשפחה, תוך שהיא הותירה את ורוניקה כאחראית על אחיה הקטנים: התאומים לוסיה ואירן ואנטוניטו. ביום ליקוי החמה הסביר המורה של ורוניקה בבית הספר כיצד כמה תרבויות עתיקות השתמשו בליקויי החמה כדי לזמן רוחות אפלות. בזמן שבית הספר מתכנס על הגג כדי לצפות בליקוי החמה, ורוניקה, חברתה רוזה וחברתם לכיתה דיאנה נכנסות למרתף כדי לערוך סיאנס באמצעות לוח ויג'י. סנדרה אסקנה – ורוניקה ברונה גונזלס – לוסיה קלאודיה פלאסר – איירין איבן צ'אברו – אנטוניטו אנה טורנט – אנה קונסואלו טרוחיו – הרמנה מורטה סוניה אלמרצ'ה מארו ואלדווילסו לטיסיה דולרה אנג'לה פאביאן – רוזה סמואל רומרו קרלה קמברה – דיאנה הסרט נכתב בהשראתה של אסטפניה גוטיירז לזרו (1973–1991) שסבלה על פי הדיווחים מהזיות והתקפים לאחר שביצעה את סיאנס בבית ספרה במדריד, כדי לנסות ליצור קשר עם החבר המנוח של חברתה שנפטר חצי שנה קודם לכן. סיבת המוות המדויקת שלה נותרה בגדר תעלומה. על פי החשדות, ביתה הפך לרדוף אחרי מותה על פי מגזין המוזיקה הבריטי NME. המגזין האמריקאי ניוזוויק, פרסם הצהרה על הסרט גם כן ולמרות שמאמין שהמקרה אמיתי, הוא השווה את האירוע לתופעה דומה ומוכרת בשם אימה באמטוויל. "ורוניקה", במסד הנתונים הקולנועיים IMDb (באנגלית) "ורוניקה", באתר נטפליקס "ורוניקה", באתר Rotten Tomatoes (באנגלית) "ורוניקה", במסד הנתונים הקולנועיים KinoPoisk (ברוסית) Verónica (2017) - Financial Information, The Numbers ‘Veronica’: Film Review | Hollywood Reporter, www.hollywoodreporter.com Veronica | Netflix, www.netflix.com (באנגלית) Is Veronica a true story? The real-life inspiration behind the horror film, NME Music News, Reviews, Videos, Galleries, Tickets and Blogs | NME.COM, ‏2018-03-05 (באנגלית)
נגיאלאשון

נגיאלאשון (בהונגרית: Nagyalásony) הוא כפר במחוז וספרם שבמרכז הונגריה. כמו כפרים רבים באירופה גם בנגיאלאשון מספר התושבים נמצא בירידה. כך, בשנת 1990 חיו בכפר 559 תושבים, ובשנת 2020 רק 436 תושבים. בנגיאלאשון חיו יהודים בתקופות זמן שונות: מדיה וקבצים בנושא נגיאלאשון בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
גנית לב-ארי

גנית לב-ארי (נולדה ב-2 ביוני 1971) היא עיתונאית, עורכת ועוסקת במגדר ותקשורת. לב-ארי נולדה וגדלה בפתח תקווה. למדה בתיכון בן-גוריון, בעלת תואר ראשון מאוניברסיטת תל אביב B.A כללי בספרות עברית ובכללם לימודי מגדר (1995) ותואר שני מאוניברסיטת בר-אילן במדעי המדינה עם התמחות בתקשורת (2000). בשנת 1996, החלה את עבודתה העיתונאית ברשת שוקן ככתבת לענייני בריאות חינוך ועובדים זרים. בשנת 1997, החלה את עבודתה ברשות השידור, כעורכת התוכניות הכל דיבורים, סדר יום ויומני החדשות ברשת ב' של קול ישראל במערכת תל אביב. בשנת 2008, הייתה חלק מחבר השופטים בטקס קיפוד הזהב המוענק מדי שנה עבור מצוינות בתחום תיאטרון הפרינג' בישראל. בשנת 2013, נוסף על תפקידה כעורכת, מונתה לממונה על שוויון מגדרי ויועצת המנכ"ל לקידום נשים ברשות השידור. בשנת 2014, זכתה באות הוקרה מטעם תא העיתונאיות, לאחר שבמסגרת תפקידה, הממונה על שוויון מגדרי, ליוותה את הליך חקיקת חוק רשות השידור הציבורי הישראלי ויחד עם ארגוני נשים, ארגונים חברתיים, וחברי כנסת הכניסו שינויים בחוק המקדמים את השוויון המגדרי, השינוי הבולט ביותר הוא השגת תקדים חוקתי שקובע כי נשים יהוו 50% ממועצת התאגיד. בשנת 2017, לאחר סגירת רשות השידור, הקימה את המותג "עוברת מסך". במסגרת המותג פיתחה קורס ומודל ייחודי בשם מודל 3s, המקנה כלים שונים, מסייע לעבור מסך בחיים ובמדיות השונות. הקורס והמודל מועברים כחלק מתוכנית להעצמה וקידום נשים בשגרירות האמריקאית. בשנת 2019, מונתה לב-ארי לראש מינהל הנשים בעיריית הרצליה. גנית לב-ארי, ברשת החברתית LinkedIn הכנסת העשרים (מושב שני) פרוטוקול מס' 103 מישיבת הוועדה לקידום מעמד האישה ולשוויון מגדרי גנית לב-ארי, משבר הקורונה ופגיעתו בנשים, באתר yoatzot-w.co.il דברים שנשאתי בטקס הענקת אות הוקרה ללוחמי מרד גטו ורשה | ח"כ אורי אורבך שגריר אוסטריה מבקר במחנה המעפילים בעתלית, באתר www.prcenter.co.il הצגת הפרינג' הטובה של 2008: "התקלה", באתר הארץ, 27 במרץ 2009 תיאטרון - הצגת הפרינג' של השנה: "התקלה", באתר www.habama.co.il אורן פרסיקו, הכוח של הטאלנט, באתר העין השביעית, 1 בדצמבר 2015 יישום דו"ח שטאובר לקידום נשים בשירות המדינה, באתר oknesset.org אלי חזן, אצ"י ייזכר בסער, באתר ליכודניק, ‏2013-03-04 (ארכיון) ישיבת ועדה לקידום מעמד האישה ולשוויון מגדרי, 06/05/2013 12:30 - כנסת עכשיו, באתר www.knessetnow.co.il גנית לב-ארי היא ראש מינהל הנשים החדשה בעיריית הרצליה, באתר www.herzliya.muni.il גנית לב-ארי היא ראש מינהל הנשים החדשה בעיריית הרצליה, באתר mynetherzliya, ‏2019-06-04 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גנית לב-ארי".
נג'פיריט

נג'פיריט (בהונגרית: Nagypirit) הוא כפר במחוז וספרם שבמרכז הונגריה. כמו כפרים רבים באירופה גם בנג'פיריט מספר התושבים נמצא בירידה. כך, בשנת 1990 חיו בכפר 387 תושבים, ובשנת 2019 רק 222 תושבים. בנג'פיריט חיו יהודים בתקופות זמן שונות: מדיה וקבצים בנושא נג'פיריט בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.